als_Latn bos_Latn hrv_Latn
Tre dite pas fitores ne Kupe 6-1, Juventus-Verona ne Serie A duket deri diku nje fotokopje, me nje rezultat paksa me te zbutur 4-0, por gjithsesi nje goleade qe perfundon me tre pike per Juventus ne renditje. Bardhezinjte nuk e “meshirojne” aspak ekipin veronez duke fituar bindshem perballe publikut te tyre, qe kete here nuk ishte shume i madh ne numer. Skuadra e Allegri e zgjidhi ndeshjen madje pas vetem 7 minutash, kur Pogba dhe Tevez shenuan dy here duke e mbyllur takimin ende pa filluar mire. Ne epersi te dyfishte Juventus e uli disi ritmin e ndeshjes per ta rritur ate serish ne harkun kohor te tete minutave ne pjesen e dyte, kur fillimisht ishte Pereyra qe finalizoi ne te 66-ten, e me pas Tevez ngriti rezultatin ne 4-0 me golin e 13-te sezonal.
Nje finalizim ky i Tevez qe e konfirmon ate ne krye te renditjes se golashenuesve te Serise A, ashtu si dhe Juventus blindon akoma me shume kreun e renditjes, duke u shkeputur tashme ne +5 nga verdhekuqte.
Milan i vitit 2015-te e ka te pamundur te fitoje ne Serie A. Pas humbjes ndaj Sassuolo dhe barazimit kunder Torino, kuqezinjte u shtangen brenda ne San Siro nga Atalanta. Nje gol i argjentinasit German Denis u dha tre pike me shume vlera bergamskeve per objektivin mbijetese nderkohe nga ana tjeter zhyti ne nje krize te thelle Milan. Ne fundin e vitit 2014 fitorja ndaj Napol dhe barazimi perballe Romes bene qe trajneri i kuqezinjeve Filippo Inzaghi te shprehej se ky Milan eshte i ndertuar per te shkuar ne Champions League, por qe nga kjo e Diele, 41-vjecari italian duhet te pertype ato qe ka thene dhe te perveshe menget per te punuar akoma edhe me forte pasi objektivi Champions eshte gjithnje me e larg ketij Milan. Ne San Siro te besuarit e Inzagh e nisen shume keq ndeshjen pervec se nuk kishin organizim ne aksionet sulmuese lejonin edhe shume hapesira pas.
Milan mund te ishte ndeshkuar qe ne minuten e 18-te por fati nuk ishte me Atalanten pasi e majta e German Denis nga limtet e zones pasi u devijua nga Mexes perfundoi drejt e ne traverse. Ne minuten e 30-te u regjistrua edhe rasti i pare i vertete per Milan por goditja e El Sharaawy u ndal nga Sportiello me topin qe perfundoi me pas ne kembet e Bonaventures por tentativa e ketij te fundit ishte e pasakte. Nese nuk shenon do te pesosh dhe rregulli i pashkruar ne futboll u perserit edhe me kuqezinjte tre minuta me pas. Maxi Moralez peshkoi me nje pasim filtrues, vrasesin e ekipeve te medha argjentinasin Denis i cili perballe Diego Lopezit nuk fali duke kaluar Atalanten ne avantazh.
Goli i disavantazhit i ra ne koke skuadres se Milan qe ne te 38-ten per pak sa nuk pesoi edhe te dytin por goditja e Cigarinit perfundoi paksa jashte.
Pjesa e dyte nisi me nje ndryshim ne formacionin e Milan, me Pazzini qe mori vendin e Alessio Cerci qe nuk po pershtatet ende ne skemat e Inzaghi. Por edhe pse Milan luante perpara tifozeve te tij dhe kerkonte me cdo nje kusht nje rezultat pozitiv rastet me te pastra per gol edhe gjate fraksionit te dyte i pati Atalanta. Ne te 82-ten formacioni i Colantuonos ishte shume prane dyfishimit te shifrave por Zappacosta nuk gjeti dot porten. Perfundimisht 0-1 per skuadren bergamaske qe me kete sukses u ngjit ne kuoten e 20 pikeve, 6 me pak se Milan i vendit te tete.
Gjen vazhdimesine Fiorentina e Vincenzo Montella. Skuadra vjollce koleksionoi fitoren e dyte radhazi pasi arriti te mposhte me nje gol in extremis 2-1 Chievon ne Bentegodi duke ruajtur pozicionin e 6-te ne tabelen e klasifikimit ne kuoten e 30 pikeve. Gonzalo Rodriguez kaloi Fiorentinen perpara ne minuten 35-te me nje gol te tijin nderkohe qe Sergio Pellisier u duk sikur i dha nje pike Chievos pasi arriti te barazonte rezultatin ne minuten e 71-te. Por nuk mendoi keshtu sulmuesi i vjollceve Babacar qe ne sekondat e fundit te ndeshjes shfrytezoi nje krosim te spanjollit Joaquin dhe me nje goditje te sakte me koke arriti t’i jepte tre piket Fiorentines.
Zhytet gjithnje e me ne krize Parma. Emilianet u mposhten brenda ne stadiumin Tardini me rezultatin 2-0 nga Sampdoria qe vazhdon te zhvilloje nje kampionat spektakolar. Golat ne kete takim per skuadren e Mihajlovic u shenuan nga Bergessio dhe Soriano.
als_Latn als_Latn als_Latn als_Latn als_Latn als_Latn als_Latn als_Latn